《奉和东山对月有怀之作》
清代·严虞惇

十年一梦鬓垂丝，禅榻茶烟事最宜。正是空江明月夜，相逢尊酒落花时。

伤心暮雨还朝雨，瞥眼桃枝更柳枝。身似荷珠原不著，从今学道未嫌迟。

作者简介：（1650—1713）江苏常熟人，字宝成，号思庵。康熙三十六年一甲二名进士，授编修。馆阁文字，多出其手。己卯科场狱兴，以子侄有嫌，坐镌级。旋起补国子监监丞，官至太仆寺少卿。著述甚富，有《读书质疑》、《严太仆集》等。